Na temelju članka 5. stavak 1. točke 6. Zakona o sigurnosti prometa na cestama ("Narodne novine" br. 67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22., 114/22., 133/23.) i članka 32. stavak 1. točka 26. Statuta Grada Vukovara (''Službeni vjesnik'' Grada Vukovara br. 4/09., 7/11., 4/12., 7/13., 7/15., 1/18., i 2/18. – pročišćeni tekst, 7/19. – Odluka Ustavnog suda RH, 3/20., 3/21. i 15/22.), a sukladno članku 104. Zakona o komunalnom gospodarstvu ("Narodne novine" br. 68/18., 110/18., 32/20.) te suglasnosti Ministarstva unutarnjih poslova broj:\_\_\_\_\_\_\_\_\_\_ od 2024. godine, Gradsko vijeće Grada Vukovara na sjednici \_\_\_\_ održanoj dana\_\_\_\_ 2024. godine, donosi

**ODLUKU**

**o izmjenama i dopunama Odluke o organizaciji i načinu naplate parkiranja**

**u gradu Vukovaru**

**Članak 1.**

U članku 2. stavak 1. Odluke o organizaciji i načinu naplate parkiranja u gradu Vukovaru („Službeni vjesnik“ Grada Vukovara, broj: 12/19. i 10/22.), brišu se podstavak 2., podstavak 3.

i podstavak 11.

Podstavak 8. mijenja se i glasi:

„organizator parkiranja je pravna ili fizička osoba odnosno vlastiti pogon koji upravlja parkiralištem, pruža usluge parkiranja i naplaćuje korištenje parkirnih mjesta. Organizator parkiranja ima odgovornost za pravilno funkcioniranje parkirališta, što uključuje osiguravanje odgovarajuće infrastrukture, provedbu pravila parkiranja, naplatu usluga parkiranja i održavanje reda na parkiralištu.“

**Članak 2.**

U članku 3. stavak 2. briše se.

 **Članak 3.**

U članku 11. stavak 1. mijenja se na način da se iza riječi: „naknade za parkiranje“ brišu riječi „i za osobe sa invaliditetom“.

**Članak 4.**

U članku 12. stavak 1. mijenja se i glasi:

„Na parkiralištima obilježenim simbolom znaka pristupačnosti, sukladno članku 8. Zakona o povlasticama u prometu („Narodne novine“ br. 133/23. - dalje u tekstu: Zakon), osobe sa invaliditetom koje imaju Europsku parkirališnu kartu imaju pravo parkirati vozila kojima se prevoze.“

Stavak 2.mijenja se i glasi:

„Europska parkirališna karta za osobe sa invaliditetom vrijedi samo kada vozilom upravlja osoba sa invaliditetom koja ima 80 % ili više postotaka tjelesnog oštećenja odnosno osobe s invaliditetom kod kojih je utvrđeno tjelesno oštećenje koje ima za posljedicu nesposobnost donjih ekstremiteta 60 % ili više ili se ta osoba nalazi u vozilu.“

Stavci 3., 6., 7., 8., 10., brišu se.

**Članak 5.**

U članku 16. stavak 3. mijenja se na način da se iza riječi: „naloga za plaćanje“ brišu se riječi: „iz članka 14. ove Odluke“.

**Članak 6.**

U članku 18. stavak 4. briše se.

**Članak 7.**

U članku 20. stavak 1. briše se.

 **Članak 8.**

Članak 23. mijenja se i glasi:

„Za određivanje cijene i drugih uvjeta parkiranja na javnim parkiralištima pod naplatom u Gradu Vukovaru utvrđuje se dvije zone:

1. **ZONA – CRVENA** obuhvaća slijedeća javna parkirališta: ulica J. J. Strosmayera, ulica Parobrodarska, ulica Lokvanjski sokak, ulica Kardinala Alojzija Stepinca (k.č. 1715/48 k.o. Vukovar - stara tržnica)
2. **ZONA – PLAVA** obuhvaća slijedeća javna parkirališta: ulica Olajnica, ulica Vesne Bosanac, ulica Andrije Hebranga, Trg hrvatskih branitelja, Zmajeva ulica, Trg Republike Hrvatske, Trg Kralja Tomislava, ulica Županijska, ulica Vučedol, ulica Bana Josipa Jelačića, ulica Hrvatske nezavisnosti, Trg žrtava Ovčare, Frankopanska ulica, Trg Slavija, ulica Lijeva bara, ulica Stjepana Radića, ulica Nikole Andrića, ulica Ivana Meštrovića, Dunavska ulica, ulica Lavoslava Ružičke, Trg Žrtava Fašizma, ulica 204. vukovarske brigade, ulica Adica, ulica Antuna Augustinčića, Trg Matije Gupca, ulica Sajmište, ulica Ive Tijardovića, ulica Eugena Kvaternika, Priljevo ulica, Srijemska ulica, ulica Stjepana Filipovića, Kolodvorska ulica, ulica Vile Velebita, Željeznička ulica, ulica Blage Zadre, Sportska ulica, Trg Dražena Petrovića, Rudolfa Perešina, Dr. Ante Starčevića, Vijenac Kneza Branimira, ulica Domovinskog rata, ulica Hrvatskog zrakoplovstva, ulica Kralja Zvonimira, Vijenac Ruđera Boškovića, ulica Ive Lole Ribara, Trpinjska cesta“

 **Članak 9.**

U ZONI II. određuju se dvije mogućnosti plaćanja: 1. putem automata za kupovinu karata ili mobilnim plaćanjem, 2. samo mobilnim plaćanjem ukoliko nema automata za kupovinu karata

**Članak 10.**

Članak 24. briše se.

 **Članak 11.**

U članku 25. koji postaje članak 24. iza riječi „novih“ dodaje se riječ „javnih.“

 **Članak 12.**

Članak 26. i 27. brišu se.

 **Članak 13.**

Članci 28., 29., 30., 31., postaju članci 25., 26., 27., 28.

 **Članak 14.**

Ova Odluka stupa na snagu osmog dana od dana objave u „Službenom vjesniku“ Grada Vukovara.

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

GRADSKO VIJEĆE

KLASA:

URBROJ:

Vukovar, \_\_\_\_\_\_\_\_\_\_\_\_\_2024.

 Predsjednik gradskog vijeća

 Željko Sabo, teolog